**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu, Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 infekcijas izplatības seku pārvarēšanas likumā noteiktais mērķis ir noteikt tiesisko kārtību Covid-19 infekcijas (turpmāk – Covid-19) izplatības laikā, paredzot atbilstošu pasākumu kopumu Covid‑19 izplatības seku (turpmāk arī – Covid-19 izraisītā krīze) pārvarēšanai un īpašos atbalsta mehānismus un izdevumus, kas tieši saistīti ar Covid-19 izplatības ierobežošanu, lai nodrošinātu sabiedrības ekonomiskās situācijas uzlabošanos un veicinātu valsts tautsaimniecības stabilitāti. Covid-19 izplatības dēļ noteiktie ierobežojumi rada ekonomiskās sekas, kas skar ne tikai uzņēmējdarbības jomu, bet rada arvien sarežģītākus darbības nosacījumus biedrībām un nodibinājumiem (turpmāk – NVO). Biedrības „Latvijas Pilsoniskā alianse” 2021.gada sākumā veiktā Valsts ieņēmumu dienesta sniegto datu analīze liecina, ka Latvijā finansiālo aktivitāti uzrāda apmēram 12 000 NVO. Īstenojot projektus vai iesaistoties tajos partnera statusā, Latvijā darbojošās NVO piesaista Eiropas Savienības programmu, Eiropas Ekonomikas zonas finanšu instrumentu vai citu ārvalstu fondu (turpmāk – ārvalstu fondi) finansējumu vidēji 30 000 000 *euro* apmērā gadā. Sabiedrības integrācijas fonds (turpmāk – Fonds) 2013.gadā veica valsts budžeta finansēto programmu, tostarp ,,NVO līdzfinansējuma programmas” (turpmāk – līdzfinansējuma programma), novērtējumu. Līdzfinansējuma programmas novērtējums veikts par projektiem, kas īstenoti laikā no 2006. – 2008.gadam, jo, sākoties ekonomiskajai lejupslīdei, līdzfinansējuma programma tika slēgta. Līdzfinansējuma programma tika atjaunota 2013.gadā. Novērtējumā konstatēts, ka līdzfinansējuma programmas īstenošana nodrošināja pietiekami augstu finansiālo atdevi – projektu īstenošanai no valsts budžeta līdzekļiem tika piešķirts līdzfinansējums 1 000 – 10 000 latu apmērā, savukārt ārvalstu fondu finansējums pārsniedza valsts līdzfinansējuma summu 5 – 16 reizes. Fonda 2021.gada sākumā veiktie aprēķini liecina, ka NVO projektu līdzfinansējums aptuveni 100 000 *euro*gadā ļautu piesaistīt 1 000 000 – 4 000 000 *euro* ārvalstu fondu finansējuma divu gadu periodā.Lai apzinātu Covid-19 izraisītās krīzes ietekmi uz NVO, biedrība „Latvijas Pilsoniskā alianse” 2021.gada sākumā veica NVO aptauju, kuras rezultāti liecina, ka ārvalstu fondu projektu konkursu noteikumi nosaka, ka projektam piešķirtais ārvalstu fondu finansējums nevar pārsniegt 70 – 80% no kopējām projekta izmaksām. Tādējādi NVO ir jānodrošina līdzfinansējums 20 – 30% apmērā no saviem līdzekļiem. Nepieciešamā līdzfinansējuma apmērs ir vidēji 5 000 – 100 000 *euro*. Biedrības ,,Latvijas Pilsoniskā alianse” veiktās aptaujas rezultāti ļauj secināt, ka Covid‑19 izraisītā krīze ir ietekmējusi NVO finansiālo kapacitāti, tostarp liedzot iespējas uzņemties saistības, lai nodrošinātu ārvalstu fondu finansētu projektu līdzfinansējumu. Tas būtiski ietekmē Latvijā darbojošos NVO iespējas īstenot nozīmīgus ārvalstu fondu finansētus projektus vai iesaistīties starptautiskos projektos partneru statusā. 2020.gada martā biedrība ,,Latvijas Pilsoniskā alianse” veica labdarības, sociālo pakalpojumu, pilsoniskās sabiedrības attīstības, cilvēktiesību, veselības veicināšanas un slimību profilakses, izglītības un zinātnes, sporta, vides un biznesa interešu pārstāvības NVO aptauju. 58,6% aptaujāto sniedza viedokli, ka saskaras ar likumā „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” (zaudējis spēku 2020.gada 10.jūnijā) iekļauto ierobežojumu radītajiem šķēršļiem un papildus neparedzētiem izdevumiem. NVO paudušas bažas, ka nebūs iespējams pildīt projektu un cita veida līgumsaistības, kā arī norādījušas negatīvo seku galvenos iemeslus:1. pakalpojumu pārtraukums vai nepieejamība specifiskām mērķa grupām;
2. līdzdalība lēmumu pieņemšanā un politikas veidošanā, kā arī citu demokrātisku iniciatīvu sašaurināšana;
3. nevalstiskā sektora nodarbināto personu dīkstāve vai nodarbināto skaita samazināšana;
4. projektu īstenošanas apturēšana, deleģējuma vai līdzdarbības līgumu saistību neizpilde;
5. plānoto saimnieciskās darbības ienākumu būtisks samazinājums.

Paredzams, ka finansiāla ietekme no Covid-19 izraisītās krīzes skars aptuveni pusi no visām Latvijā reģistrētajām NVO (saskaņā ar Valsts ieņēmumu dienesta datiem 2018.gadā aptuveni 50,4% NVO ir finansiāli aktīvas, kopumā NVO sektorā tiek nodarbināti 29 609 darbinieku, 49% no visām sektora finansēm apgroza sabiedriskā labuma organizācijas jeb 2 897 organizācijas), it īpaši sabiedriskā labuma organizācijas, kuru darbība ir vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanu. Projekts paredz Fondam īstenot valsts budžeta finansēto programmu „Līdzfinansējuma programma” (turpmāk – Programma), kuras mērķis ir veicināt Latvijas NVO līdzdalību ārvalstu fondu finansētu projektu, kas vērsti uz sabiedrības integrāciju un pilsoniskas sabiedrības attīstību, īstenošanā. Programma tiks īstenota, izsludinot atklātu projektu konkursu atbilstoši Ministru kabineta 2012.gada 29.maija noteikumiem Nr.374 „Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”.Atklātajam līdzfinansējuma pieprasījuma konkursam (turpmāk – konkurss) netiks noteikts projektu iesniegšanas termiņš, tādējādi nodrošinot iespējami elastīgu pieeju un atbilstību ārvalstu fondu konkursu un to rezultātu apstiprināšanas plānojumam. Konkurss tiks slēgts, kad tiks izmantots viss Programmā pieejamais finansējums, bet ne vēlāk kā 2021.gada 30.septembrī. Lai sasniegtu līdzfinansējuma piešķiršanas mērķi, ievērojot to, ka pieteikums piešķīrumam var tikt iesniegts visu 2021.gadu, pieteicējiem uz projektu attiecināmais 2021.gada līdzfinansējums tiks izmaksāts pilnā apmērā vienā maksājumā 10 darbdienu laikā pēc līguma noslēgšanas ar Fondu. Programmas ietvaros tiks sniegts atbalsts NVO līdzfinansējuma saņemšanai 425 000 *euro* apmērā, nosakot vienam pieteicējam maksimālo pieejamo finansējumu projektu īstenošanai 100 000 *euro*. Fondam Programmas administrēšanai plānots finansējums 5 000 *euro* apmērā.  NVO ārvalstu fondu finansētu projektu, kuri uzsākti līdz 2021.gadam vai tiks uzsākti 2021.gadā, īstenošanai nepieciešamo līdzfinansējumu pilnā vai daļējā apmērā Programmas ietvaros plānots piešķirt 2021.gadā plānotajām projekta aktivitātēm. Programmas finansējumu nav plānots piešķirt projektiem, kas tiek finansēti no:1. Latvijas valsts vai pašvaldību budžetiem, kā arī valsts vai pašvaldību kapitālsabiedrību līdzekļiem;
2. Latvijā reģistrēto publisko vai privāto fondu (nodibinājumu) līdzekļiem (piemēram, Valsts kultūrkapitāla fonds, Fonds, Kopienu iniciatīvu fonds, Borisa un Ināras Teterevu fonds, kopienu fondi u.c.);
3. Latvijai piešķirtajiem Eiropas Savienības politiku instrumentiem (piemēram, Eiropas Sociālais fonds, Eiropas Reģionālās attīstības fonds, Kohēzijas fonds, Eiropas Lauksaimniecības fonds lauku attīstībai, Eiropas Zivsaimniecības fonds, Eiropas Savienības teritoriālās sadarbības programmas, Eiropas Savienības izglītības programmas u.c.);
4. Latvijai piešķirtajiem ārvalstu finanšu palīdzības instrumentiem (piemēram, Eiropas Ekonomikas zonas finanšu instruments, Norvēģijas finanšu instruments).

Programmas ietvaros netiek plānots atbalsts tādām NVO darbībām, kurām atbalsts būtu kvalificējams kā komercdarbības atbalsts atbilstoši Komercdarbības atbalsta kontroles likuma 5.pantam. Konkursa nolikumā tiks iekļauts nosacījums, ka gadījumos, ja NVO vienlaikus veic gan Programmā atbalstāmās darbības, gan saimnieciskās darbības, kam komercdarbības atbalsta nosacījumi būtu jāpiemēro, NVO veic šo darbību nodalīšanu. Ņemot vērā Covid-19 krīzes radīto seku ietekmi uz NVO finansiālo kapacitāti un jau īstenošanas posmā esošu projektu atbalsta nepieciešamību, projektos attiecināmo izmaksu periods tiks noteikts laikposmam 2021.gada 1.janvāris – 2021.gada 31.decembrisProjektus finansējuma saņemšanai Programmas ietvaros varēs iesniegt Latvijas Republikā reģistrētas NVO, kas dibinātas un darbojas saskaņā ar Biedrību un nodibinājumu likumu un atbilst visiem minētajiem nosacījumiem:1. NVO darbojas sabiedrības integrācijas un pilsoniskās sabiedrības attīstības jomā, tās darbība ir vērsta uz sabiedrības labklājības celšanu, risinot sabiedrības vai atsevišķu grupu identificētas problēmas;
2. NVO nedarbojas tikai savās interesēs, savu biedru komerciālajās, profesionālajās vai politiskajās interesēs, tās mērķis ir darboties plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību;
3. NVO ir neatkarīga no publiskās pārvaldes, politiskām partijām, reliģiskām organizācijām, komerciālām organizācijām un to ietekmes (tai skaitā, biedru vidū un pārvaldes institūcijās pēc īpatsvara vai darbības ietekmes uzskaitīto organizāciju vai to oficiālo pārstāvju ir mazākumā)[[1]](#footnote-1);
4. NVO nav darba devēju organizācija vai to apvienība, arodbiedrība vai to apvienība, reliģiskā organizācija vai tās iestāde, politiskā partija un to apvienība, dzīvokļu apsaimniekošanas biedrība.

Programmas ietvaros plānots atbalstīt projektus, kas tiek īstenoti šādās jomās:* 1. Interešu pārstāvība;
	2. Pilsoniskā līdzdalība un demokrātija;
	3. Cilvēktiesības;
	4. Dažādības veicināšana;
	5. Izglītība;
	6. Sociālā palīdzība;
	7. Vardarbības mazināšana;
	8. Bērnu tiesību aizsardzība;
	9. Vides aizsardzība;
	10. Jaunatne;
	11. Kultūra;
	12. Lauku attīstība;
	13. Migrācijas jautājumi;
	14. NVO savstarpējā sadarbība Eiropas Savienības un pasaules līmenī;
	15. Piederība Eiropas Savienībai.

Programmas ietvaros finansējums netiks piešķirts par:1. izmaksām, par kurām nav izdevumus pamatojoši un maksājumus apliecinoši dokumenti;
2. jebkādām skaidrā naudā veiktām izmaksām;
3. izmaksām, kas jau tiek finansētas no citiem finanšu avotiem;
4. līdzfinansējuma pieteikuma sagatavošanas izmaksām;
5. personālam izmaksātajām prēmijām un dāvanām vai jebkuru citu gūto labumu, apmaksātiem ikdienas ceļa izdevumiem no mājām uz darbu u.tml.;
6. aizdevuma pamatsummas un procentu maksājumu vai citu saistību segšanas izmaksām;
7. debeta procentu maksājumiem par finanšu darījumiem;
8. naudas sodiem, līgumsodiem, nokavējuma procentiem un tiesvedību izdevumiem;
9. zemes un nekustamā īpašuma iegādes izmaksām;
10. būvniecības un telpu remonta izmaksām;
11. biedru naudām;
12. citas izmaksām, kas neatbilst konkursa nolikuma nosacījumiem.

Konkursa projektu pieteikumi tiks vērtēti pēc administratīvajiem un atbilstības kritērijiem. Ņemot vērā, ka projekta pieteikuma kvalitātes un satura vērtējums jau ir veikts no vadošā finansētāja puses, tad līdzfinansējuma pieteikuma atbilstības kritēriji paredz:1. novērtēt līdzfinansējuma pieprasījuma pamatotību Programmā noteiktajām atbalstāmajām darbības jomām;
2. pārliecināties, vai projekta budžeta un līdzfinansējuma tāmē paredzētās aktivitātes nodrošinās projekta mērķu sasniegšanu.

Konkursa projektu pieteikumus vērtēs līdzfinansējuma pieteikumu vērtēšanas komisija, kuras sastāvā būs divi Fonda un viens Kultūras ministrijas pārstāvis. Projektu pieteikumu vērtēšanai var tikt piesaistīti neatkarīgi eksperti. Ekspertiem atlīdzība no Programmas finansējuma netiek plānota.Konkursa izsludināšanas termiņš plānots 2021.gada aprīlī un konkursa pieteikumu vērtēšana un konkursa rezultātu apstiprināšana plānota vienu reizi mēnesī. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Fonds. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā reģistrētas biedrības un nodibinājumi, Fonds. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 | 430 000 |  0 |  0 |  0 |  0 |  0 |
| 2.1. valsts pamatbudžets | 0  | 430 000 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -430 000 |  0 |  0 |  0 |  0 |  0 |
| 3.1. valsts pamatbudžets |  0 | -430 000 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +430 000 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Programmā pieejamais finansējums ir 430 000 *euro*. Programmas finansējumu veido projektu īstenošanai paredzētais līdzfinansējums, kā arī Fonda Programmas administrēšanas izdevumi. Projektu īstenošanai pieejamais līdzfinansējums ir 425 000 *euro*. Biedrības „Latvijas Pilsoniskā alianse” 2021.gada sākumā veiktās NVO aptaujas dati liecina, ka 2021.gadā varētu būt nepieciešams atbalsts:1. divu līdz četru projektu, kuriem nepieciešamais līdzfinansējums var sasniegt 50 – 100 000 *euro*, īstenošanai;
2. aptuveni 10 projektu, kuriem nepieciešamais līdzfinansējums var sasniegt 1 000 – 20 000 *euro*, īstenošanai.

Vienam pieteicējam maksimālais pieejamais finansējums ir 100 000 *euro*, minimālā vienam projektam piešķiramā summa nav noteikta. Prognozējams, ka, ja tiek iesniegti projekti par maksimālo atbalsta summu, t.i., 100 000 *euro*, tad Programmas ietvaros tiks atbalstīti vismaz četri projekti. Ņemot vērā biedrības „Latvijas Pilsoniskā alianse” 2021.gada sākumā veiktās NVO aptaujas rezultātus, vienam projektam nepieciešamā līdzfinansējuma apmērs ir vidēji 5 000 – 100 000 *euro*. Līdz ar to, paredzams, ka, ja tiek iesniegti projekti par atbalsta summu 5 000 *euro* apmērā, tad Programmas ietvaros varētu atbalstīt līdz pat 85 projektiem. Tomēr precīzs atbalstāmo projektu skaits ir atkarīgs no iesniegto projektu nepieciešamā līdzfinansējuma apmēra, kas nav prognozējams, ņemot vērā atšķirīgus starptautiskos konkursus, finansējuma avotus un realizēto projektu apmērus.Fonds programmu īstenošanā un finansēšanā darbojas, balstoties uz projektu pieeju un programmu īstenošanas izmaksas iekļaujot programmu finansējumos. Ilgtermiņā Fonda budžeta bāzē nav pieejams finansējums pilnā apmērā, lai segtu jaunu, iepriekš neplānotu programmu īstenošanas izdevumus. Fonda programmas īstenošanas izmaksās ietilpst programmas īstenošanā tieši iesaistīto darbinieku atlīdzība, tiešās izmaksas un netiešās izmaksas, kas tiek aprēķinātas atbilstoši programmas īstenošanā iesaistīto Fonda darbinieku proporcijai pret kopējo Fondā nodarbināto skaitu, t.i., Programmā 0,8% no telpu nomas, komunālo pakalpojumu, telpu uzturēšanas, IT nodrošinājuma, IT atbalsta, sakaru pakalpojumu, arhivāra izmaksām.Programmā projektu īstenošanai pieejamais līdzfinansējums ir 425 000 *euro* un Programmas administrēšanas izmaksas – 1,16% jeb 5 000 *euro*, tai skaitā:1. atlīdzība:

Konkursa organizēšanai un īstenošanai, kā arī projektu uzraudzībai tiks piesaistīti vidēji 0,5 darbinieki (amatu vietas) uz pieciem mēnešiem. Norādīto amatu vietu skaits un ilgums ir vidēji nepieciešamais, t.i., konkursa sagatavošanas, izvērtēšanas, līgumu slēgšanas, līgumu uzraudzības periodā tas būs lielāks, savukārt starpposmos mazāks. Minētās amatu vietas ir esošās amatu vietas, kurām budžeta bāzē finansējums nav pietiekams, un līdz projektu un programmu uzsākšanai tās ir saglabātas, lai veicinātu operatīvu darbu izpildi un mazinātu administratīvo resursu ieguldījumu, uzsākot jaunus projektus vai programmas. Saskaņā ar Ministru kabineta 2013.gada 29.janvāra noteikumiem Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” projektu uzraudzības amata pienākumu veikšana atbilst 11.mēnešalgu grupas, 44.saimes IIIA līmenim, ar maksimālo atlīdzības apmēru 1 382 *euro*:1. izmaksas vienam darbiniekam mēnesī: 1 382 *euro* + 326 *euro* (darba devēja sociālās apdrošināšanas obligātās iemaksas) = 1 708 *euro*;
2. atlīdzības apmērs 0,5 darbiniekiem piecos mēnešos: 1 708 *euro* \* 0,5 (darbinieki) \* 5 (mēneši) = 4 270 *euro*;
3. preces un pakalpojumi:

Tiešās izmaksas un netiešās Programmas īstenošanas izmaksas, kas proporcionāli konkursā nodarbināto skaitam veido 0,8% no kopējām telpu nomas, komunālo pakalpojumu, telpu uzturēšanas, IT nodrošinājuma, IT atbalsta, sakaru pakalpojumu, arhivāra izmaksām:1. telpu noma un uzturēšana, komunālie maksājumi – 490 *euro*;
2. sakaru, pasta, interneta un IT atbalsta pakalpojumi – 180 *euro*;
3. arhivāra, kancelejas, transporta, biroja preču un projektu uzraudzības izdevumi – 60 *euro*.

Kopējās preču un pakalpojumu izmaksas: 490 *euro* + 180 *euro* + 60 *euro* = 730 *euro*. Programmas īstenošanas izmaksas kopā: 4 270 *euro* + 730 *euro* = 5 000 *euro*.Konkursa nolikuma izstrādes laikā Finanšu ministrija saskaņoja konkursa nolikuma nosacījumus par komercdarbības atbalsta regulējumu, kas paredz, ka Programmas ietvaros tiek atbalstīti projekti, kuros paredzētās aktivitātes nav saimnieciskas darbības. Projekta iesniedzējam jāapliecina, ka gadījumā, ja vienlaikus veic gan Programmā atbalstāmās darbības, gan saimnieciskās darbības, kam būtu jāpiemēro komercdarbības atbalsta nosacījumi saskaņā ar Komercdarbības atbalsta kontroles likumu, veic šo darbību nodalīšanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” un plānots izlietot 2021.gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Fonds. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Šaicāne 67330310

Jelena.Saicane@km.gov.lv

1. Par NVO, kas ir neatkarīga no publiskās pārvaldes, politiskām partijām, reliģiskām organizācijām, komerciālām organizācijām un to ietekmes, konkursa ietvaros tiek uzskatīta biedrība vai nodibinājums, kurā lielākā biedru/dibinātāju daļa ir fiziskas personas vai NVO. Valsts iestādes, pašvaldības un to iestādes vai komersanti nedrīkst pārsniegt pusi no biedru/dibinātāju skaita. NVO iesniedz apliecinājumu par biedru/dibinātāju skaitu. [↑](#footnote-ref-1)